محمد جواد ظریف :

عالم اسلام پر فلسطین کی حمایت لازم و واجب ہے

اسلامی جمہوریہ ایران کے وزیر خارجہ نے کہا کہ اسلامی ممالک کو امریکی- صہیونی شیطانی منصوبے کا مقابلہ کرنا ہوگا۔

خبر کا کوڈ: ۴۴۲۰۶۵

تاریخ: ۰۶ ارديبهشت ۲۰۲۰ - ۱۳:۳۰

رسا نیوز ایجنسی کی رپورٹ کے مطابق اسلامی جمہوریہ ایران کے وزیر خارجہ محمد جواد ظریف نے فلسطین کی اسلامی جہاد تنظیم کے سیکرٹری جنرل زیاد النخالہ کے ساتھ ہونے والے ٹیلی فونک رابطے میں علاقے اور فلسطین کے مسائل پر تبادلہ خیال کیا۔

انہوں نے امریکی صدر ڈونلد ٹرمپ کے نام نہاد صدی کی ڈیل کی شدید الفاظ میں مذمت کی.

محمد جواد ظریف نے صیہونی قبضے کے خلاف فلسطینی عوام کے جائز اور قانونی جدو جہد کی حمایت کے لیے ایران کے موقف پر روشنی ڈالتے ہوئے کہا کہ اسلامی ممالک کو امریکی- صہیونی شیطانی منصوبے کا مقابلہ کرنا ہوگا۔

واضح رہے کہ اس سے قبل ایران کے وزیر خارجہ نے محمود عباس اور اسماعیل ہنیہ کے ساتھ ٹیلی فونک رابطہ کیاتھا.